Mir wintsche eich e rächt beschaulichi Wiehnachte und e guete Rutsch ins neyie Joor, viil gligg und alles Gueti im 2004. Es goot nimme  lang, denne sin si wiider do, die drey scheenschte Dääg vom Bebbi, d'Faasnacht. Viili vo eich wärde an dene dreyi Dääg dr aint oder ander Spezialaalass ha, e Ständeli do, e Umdrungg dert etc., d'Lischt isch Lang. Damit euiri Aahänger, Frinde und Kollege kaine von dene Aaläss verpasse, hän mir im «Basler Fasnachts Vereins Agenda» wiider d'Rubrik 'Basler Fasnacht Spezial' uffgschalte. Dert kenned iir euiri Aaläss Zytgenau yydraage loo. Naddirlig kennet iir wie allewiil au euiri andere Aaläss, wie s mitmache  an-ere Vorfasnacht, Keehruus-Uffdritt usw. mälde. Mir sin jetzt scho gschpanne, was wäärend dr Fasnachtszyt alles lauft. Mit feschdlige Griess s Team vom BFVA «Basler Fasnachts Vereins Agenda»